ZUM 2026 07 13-i ülésére napirendjavaslatok

Zugló új településfejlesztési terve
Ssz. = napirend sorszáma, kék = a napirend tárgya, a pirossal jelölt szövegrészek = előterjesztő döntési javaslatai, zöld = főépítész (alternatív) döntési javaslata
	Ssz.
	ügyrendi javaslat

	
	Tájékoztató ülések, szavazás menetéről
- Az ülés tervezett ideje 15-18 óra között. Lehetőség szerint a megjelentek, jelenléti íven szereplő tagok összlétszáma az ülés során ne változzon, vagy ha halaszthatatlan okból el-/kimennek, akkor a létszámváltozást rögzítsük.

- A napirendi javaslatokat kizárólag a zum@zuglo.hu címre küldjék meg az ülés megtartását értesítő e-mailre válaszolva! A javaslatokhoz nagyon frappáns, világos pro-kontra érvek, indoklások szükségesek, csak ha fontos új információ közlése, megkérdezése a cél, csak akkor szóljunk hozzá, a puszta ellenzés és támogatás ténye pedig a szavazattal jelezhető. Az ügyrend alapján csak az igen/nem szavazatok számítanak.

A döntések végeredménye: „A …/2025. (III.6.) ZUM határozata: javasolja / nem javasolja: …szöveg”

- A szavazás eredménye megállapításánál a jelenlévő tagok várhatóan kisebbségi nyilatkozatait számoljuk meg, a harmadik lehetőséget az összlétszámból kivonjuk. 
- Az ülések megtartását kivetítéssel támogatjuk. 
- A pirossal szedett határozati javaslatról szól a döntés, amennyiben a javaslat szövege az előterjesztő jóváhagyásával a vita során változik, akkor az külön ismertetésre kerül.

	1.
	Jelen ülésen a BFVT Kft. munkatársai meghívotti részvétele.

Indok: A meghívottak speciális szaktudása és tapasztalata hasznos lehet a tagoknak a véleményük kialakításakor, így a jelen ülésen tanácskozási joggal való részvételük a szakmai munkát segíthetik.

	2.
	Busznyák Imre elnök (BI): Napirend az alábbi:
megjegyzés: Rákosrendező területével kapcsolatos fejlesztési témák - az ügy jelentősége miatt – a ZUM következő ülésén kerülnek megtárgyalásra 


	
	Busznyák Imre javaslata
	Főépítészi vélemény

	3.
	Javaslat magas épület elhelyezhetőségének vizsgálatára az Örs vezér terén, valamint a Kerepesi út – Pillangó utca térségében
A ZUM javasolja, hogy az új településfejlesztési terv készítése során magasépület elhelyezésének vizsgálatára kerüljön sor:
1.) az Örs vezér terén a jelenlegi szakorvosi rendelő 39221/69 hrsz. alatti ingatlanán a kerületi mellékközpont, kaputérség szerep erősítésre ~ 70 m magas kialakítással
2.) a Kerepesi út Pillangó utca – Dongó utca térségében – a jelenlegi üzemi, részben barnamezős terület beépítésével 35,7, illetve 51,2 m magas kialakítással

Indokolás: 
1.) terület: Az Örs vezér tere – elsősorban biztonságos, korszerű fővárosi jelentőségű közlekedési csomópont kialakítása – a képviselő-testület döntése nyomán kiemelt önkormányzati feladat. A területhez kapcsolódik az SZTK ingatlana, mely elköltözése esetén az ingatlan magasépülettel történő beépítése a mellékközpont térség hangsúlyos eleme lehetne. Magasépület kialakítás a jelenlegi troli forduló elköltöztetése esetén, az önkormányzat tulajdonában lévő terület beépítésével is lehetséges  
2.) A Kerepesi út – Fogarasi út - Pillangó u. - Dongó utcák által határolt tömbben lévő ingatlanokon található telephelyek jelenleg már idegen elemként ékelődnek a környezetükben lévő lakótelepi beépítésbe. Beruházói szándék mutatkozik a tömb lakóteleppel határos oldalán a telephelyek lebontása után olyan többlakásos lakó épületegyüttes kialakítására, mely a lakótelepi épületek magasságához illeszkedő 357 m magas épület mellett egy 15 emeletes 51,2m magasságú épületet is tartalmaz. Az épület a Kerepesi út – Fogarasi út térségének hangsúlyos eleme lehetne. 
	Támogatom
A vizsgálatot támogatom, azonban a 3/2026. (II. 12.) rendelettel elfogadott Budapest Főváros Rendezési Szabályzata (BFRSZ) szerint egyik helyen sem helyezhető el magasház, tehát a BFRSZ módosítása szükséges

	4.
	Javaslat a Postás telep fejlesztésére, a Mogyoródi út 24-32. szám, 32076/3 hrsz. alatti ingatlanra vonatkozó mellékelt területfejlesztési koncepció elfogadására
A ZUM javasolja,
· hogy a tömbben lévő GKSZ övezetbe sorolt területek beruházói igények jelentkezése esetén - telepítési tanulmányterv és településrendezési szerződés kötés keretében – a környezetben már kialakulthoz illeszkedő léptékű lakó, és az azt kiszolgáló szolgáltató, kereskedelmi funkciókkal kerüljön beépítésre az ingatlanokon belüli zöldfelületek magas szintű kialakításával.
· hogy a Mogyoródi út 24-32. szám, 32076/3 hrsz. alatti ingatlan fejlesztése az Obeliszk Stúdió által készített koncepcióterv alapján történjen
Indokolás: A tömb nagy területét elfoglaló telephelyek átépítése javasolt az elavult beépítés, nagy mértékű burkolt felületek kialakítása miatt.
	Támogatom az alábbi formában:
A ZUM javasolja,

· hogy a tömbben lévő GKSZ övezetbe sorolt területek beruházói igények jelentkezése esetén - telepítési tanulmányterv és településrendezési szerződés kötés keretében – a környezetben már kialakulthoz illeszkedő léptékű lakó, és az azt kiszolgáló szolgáltató, kereskedelmi funkciókkal kerüljön beépítésre az ingatlanokon belüli zöldfelületek magas szintű kialakításával.

· hogy a Mogyoródi út 24-32. szám, 32076/3 hrsz. alatti ingatlan fejlesztése az alábbiak figyelembevételével történjen:

· a lakóépületek szintterületi mutatói a határos lakópark szintterületi mutatóihoz illeszkedjenek

· A szalagház szerű beépítés helyett többségben az épületek pontszerű telepítése javasolt
· szükséges a tömbön belüli gépjárműforgalomtól elválasztott, fásított zöldterületekkel határos gyalogos átjárás biztosítása

	5.
	Javaslat Kiszugló városrész elsődleges rehabilitációs területté történő nyilvánítására
A ZUM javasolja, hogy a Thököly út – Nagy Lajos király útja – Egressy út – Róna utcák által határolt, jelentős önkormányzati tulajdonban lévő épületállományt magában foglaló területen az önkormányzat által generált tervszerű ingatlanfejlesztés valósuljon meg mely a városközponti, közösségi funkciók létrehozását, minőségi zöldfelületekkel kialakított, gyalogosan átjárható városi szövet kialakítását célozza. 

Indokolás: A kedvező pozícióban lévő és közterületi adottságokkal rendelkező terület városközponti fejlesztése javasolt
	Támogatom


	
	Binó Beáta javaslatai 
	Főépítészi vélemény

	6.
	Javaslat a közterületi zöldfelületek csökkentésének tilalmára
A ZUM javasolja, hogy a „felparkolások” kialakult állapotára hivatkozva a közterületi zöldfelületeket ne lehessen csökkenteni a parkolóhelyek utólagos kijelölésével 

Indoklás: Csatolt lakossági észrevétel (Pereczes Orsolya)
	Támogatom



	
	Dienes János, Moldoványi Zsolt javaslatai 
	Főépítészi vélemény

	7.
	Javaslat a településterv készítésével kapcsolatban a ZUM ülések ütemezésére
A ZUM úgy dönt, hogy Zugló Településtervét (ZTT) a következő ütemben tárgyalja:

1. augusztus 10.: Zugló Fejlesztési Tervének (ZFT) területi- és rendszer elvei, kiemelten Rákosrendező, partnerség I., közlekedési rendszerek I.

2. augusztus 24.: ZFT egyes projektjei, partnerség II., közlekedési rendszerek II.

3. szeptember 7.: ZRT I. rész koncepcionális kérdések (lakossági látogatói részvétellel nyílt ülés)

4. október 5.: ZRT II. rész, lakossági konzultációk szakmai értékelése

5. november 3.: ZRT III. rész, lakossági konzultációk szakmai értékelése

(2027. elején az egyeztetési anyagok végső véleményezésére és a partnerségi vélemények értékelésére kerül sor.)
	Támogatom,
ezzel együtt javasolom, hogy a jelen ülésre a Rákosrendező témában – Krikovszky Péter és Zimborás Gábor – érkezett javaslatokat az augusztus 10-i ülésén tárgyalja a ZUM

Indoklás:


	8.
	Javaslat a településterv készítésével kapcsolatban a tervezők, és szomszéd kerületek tájékoztatásáról
A ZUM úgy dönt, hogy a településtervvel kapcsolatos minden üléséről - a napirendi javaslatok megküldésével -  tájékoztatja a településterv tervezőjét (BFVT) és a szomszédos (IV., VI., VII., VIII., X., XIII., XV., XVI.) kerületek főépítészeit (cc. polgármesterek) azzal a céllal, hogy lehetőségük legyen a zuglói településterv ügyét folyamatosan figyelemmel kísérni, meghívottként személyesen, vagy írásban konzultálni.
	Támogatom

	9.
	Javaslat a ZUM ülések jegyzőkönyvének nyilvánosságra hozatala ügyében
A ZUM úgy dönt, hogy az üléseinek jegyzőkönyvét az ülést követő 10 napon belül a honlapon nyilvánosságra kell hozni.
	Támogatom az alábbi szövegjavaslattal:
A ZUM úgy dönt, hogy az üléseinek jegyzőkönyvét az ülést követő 15 napon belül a honlapon nyilvánosságra kell hozni.
Indoklás: A jegyzőkönyv összeállításának adminisztratív munkája, közzététel előtt a jelenlévő tagok szövegellenőrzésének biztosítása a javasoltnál több időt igényel.

	10.
	Javaslat a Városliget, Hősök tere 
A ZUM javasolja, hogy Bp. Főv. XIV. Kerületi Önkormányzata

1. nevében a Polgármester a felterjesztési jog alapján kérje az Országgyűlést, illetve a Kormányt, hogy

a) a Városliget Építési Szabályzat fordulatot törölje a Magyar Építészeti Törvényből, azaz az építési szabályozás jogát a Fővárostól adja vissza Zuglónak,

b) helyezze hatályon kívül a Liget Budapest projekt keretében megvalósuló egyes

beruházásokról szóló 546/2013. (XII. 30.) Korm. rendeletet,

c) helyezze hatályon kívül a Városliget megújításáról és fejlesztéséről szóló 2013. évi CCXLII. törvényt,

d) a Városliget Ingatlanfejlesztő Zrt.-től vegye el a vagyonkezelői jogot és a kezelői, üzemeltetői, fenntartási jogot a Fővárosi Önkormányzatnak adja vissza, az üzleti szemlélet helyett a szakszerű parkfejlesztés és fenntartás domináljon a jövőben, 

2. fejlesztési tervében

a) a Városliget a jelenlegi beépítettség befagyasztása mellett a teljes területén közpark legyen (beleértve a bontások helyén kialakult új területeket is),

b) a Hősök terét rendezvénytérként kell megtartani (a műemléképületek előterében a méltó megközelítéshez csak a feltétlenül szükséges parkosítást leszámítva), amennyiben ezt a lakossággal való konzultáció is támogatni fogja
	Támogatom 


	11.
	Javaslat a kiemelt beruházások hatálytalanítása kezdeményezésére
A ZUM javasolja, hogy Bp. Főv. XIV. Kerületi Önkormányzata nevében a polgármester a felterjesztési jog alapján kérje a Kormányt, hogy a kiemelő elrendeléseket hatálytalanítsa:

1. a Rákosrendező állomás területének vegyes célú ingatlanfejlesztésével összefüggő építési beruházások kiemelt beruházássá és a kiemelt beruházással összefüggő közigazgatási hatósági ügyek kiemelt jelentőségű üggyé nyilvánításáról szóló 126/2025. (VI. 4.) Korm. rendeletet.

2. [„Dürer”] az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendeletnek a Nemzetgazdasági szempontból kiemelt jelentőségű beruházások, valamint a kiemelt jelentőségű ügyekben koordinációs feladatokat ellátó főispánokról szóló 2. mellékletének 33. sorát: „Ingatlanfejlesztés Budapest XIV. kerületében, Budapest közigazgatási területén elhelyezkedő, az ingatlan-nyilvántartás szerinti Budapest XIV. kerület belterület 32707/1, 32707/2, 32707/4, 32707/5, 32707/6, 32707/7, 32707/8 és 32707/9 helyrajzi számú ingatlanok”,

3. [„Bayer”] a Budapest XIV. kerületében komplex ingatlanfejlesztésre, illetve az ahhoz kapcsolódó építmények, infrastrukturális fejlesztések megvalósítására irányuló beruházással összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és a beruházás kiemelten közérdekű beruházássá nyilvánításáról szóló 314/2022. (VIII. 11.) Korm. rendelet

4. a rozsdaövezeti akcióterületek kijelöléséről és egyes akcióterületeken megvalósuló beruházásokra irányadó sajátos követelményekről szóló 619/2021. (XI. 8.) Korm. rendelet:

I. Rozsdaövezeti akcióterületek lehatárolása és a rozsdaövezeti akcióterületen megvalósuló kiemelt beruházásokról szóló 1. mellékletének:

a) 10. sorát [„Bayer”]: „… 31267/140 - 150 helyrajzi számú ingatlanok - Azonnali rozsdaövezeti akcióterület - Komplex ingatlanfejlesztésre és ahhoz kapcsolódó építmények, infrastrukturális fejlesztések megvalósítására irányuló beruházás”,

b) 29. sorát [„Egyenes utca 4.”]: „… 40366/7 helyrajzi számú ingatlan - Azonnali rozsdaövezeti akcióterület - Kereskedelmi funkciókkal kiegészített lakódomináns terület fejlesztése”,

c) 58. sorát [„Várna utca 12-14.”]: „… 32047 helyrajzi számú ingatlan - Azonnali rozsdaövezeti akcióterület - Kereskedelmi-szolgáltató funkciókkal együttesen kialakított lakóterületi fejlesztés”,

II. Rozsdaövezeti akcióterületek lehatárolása és a rozsdaövezeti akcióterületen megvalósuló beruházásokról szóló 1a. mellékletének:

a) 15. sorát [„Egressy út 11-15. – Francia út 27-28. – Zászlós utca 51-59.”]: „…32375 helyrajzi számú ingatlan - Azonnali rozsdaövezeti akcióterület - Közösségi és kereskedelmi funkciókkal kiegészített lakóterület kialakítására irányuló fejlesztés”, 

b) 17. sorát [„Reanál, Telepes utca 53. – Rákospatak utca 35. és 37-41.”]: „…31218 és 31221 helyrajzi számú ingatlanok - Azonnali rozsdaövezeti akcióterület - Meglévő ipari jellegű épületállomány bontását követő lakóépület-fejlesztés”,

c) 18. sorát [„Argentína tér 8. – Rákospatak utca 44-48. – Telepes utca 54-56.”]: „31131 helyrajzi számú ingatlan - Azonnali rozsdaövezeti akcióterület - Meglévő gyártelep épületeinek bontását követő lakóterületi fejlesztés megvalósítása Budapest XIV. kerületében”,

5. az Otthon Start program keretében biztosított FIX 3%-os hitelprogram feltételeit teljesítő lakások építésére irányuló építési beruházások kiemelt beruházássá és a kiemelt beruházással összefüggő közigazgatási hatósági ügyek kiemelt jelentőségű üggyé nyilvánításáról szóló 335/2025. (X. 30.) Korm. rendelet 

I. Kiemelt jelentőségű beruházások, valamint a kiemelt jelentőségű ügyekben koordinációs feladatokat ellátó főispánokról szóló 2. mellékletének:

a) 15. sorát [„Argentína tér 8. – Rákospatak utca 44-48. – Telepes utca 54-56.”]: „Meglévő gyártelep épületeinek bontását követő lakóterületi fejlesztés megvalósítása… 31131 helyrajzi számú ingatlan”

b) 21. sorát [„Egressy út 11-15. – Francia út 27-28. – Zászlós utca 51-59.”]: „Közösségi és kereskedelmi funkciókkal kiegészített lakóterület kialakítására irányuló fejlesztés … 32375 helyrajzi számú ingatlan”

II. A Beruházások megvalósításához szükséges közterület-használat időtartamának meghatározásáról szóló 3. mellékletének 7. sorát [„Argentína tér 8. – Rákospatak utca 44-48. – Telepes utca 54-56.”]: „Meglévő gyártelep épületeinek bontását követő lakóterületi fejlesztés megvalósítása… 31131 helyrajzi számú ingatlan… a kivitelezés megkezdésétől annak befejezéséig, de legfeljebb 2031. december 31.”

6. [32538/1, 32474, 32475/1 hrsz., Puskás Ferenc Stadion metróállomás] a Budapest XIV. kerületében megvalósuló ingatlan- és infrastrukturális fejlesztésekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint a Kaposvár Megyei Jogú Város területén megvalósuló napelemes erőmű létrehozására irányuló beruházással összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról szóló 322/2017. (XI. 8.) Korm. rendelet módosításáról szóló 409/2017. (XII. 15.) Korm. rendeletet.
Indoklás:
	Támogatom


	12.
	Javaslat az „I. kötet – MEGALAPOZÓ MUNKARÉSZ - korrekcióira
A ZUM javasolja az „I. KÖTET - MEGALAPOZÓ MUNKARÉSZ - 419/2021. (VII. 15.) Korm. rendelet - véleményezési szakaszára” tervezetben:

1. helyzetelemzés részből törlendő:

a) „A legjelentősebb tervezett fejlesztés az M1 Rákosrendező fejlesztésével is összefüggő meghosszabbítása.” (9. oldal 7. sortól)

b) „Rákosrendező térsége Budapest egyik legnagyobb összefüggő barnamezős területe, amelynek fejlesztése – ha megvalósul – jelentős új lakáskínálatot hozhat létre, és érdemben hozzájárulhat a fővárosi lakáspiaci feszültségek enyhítéséhez.” (10. oldal 16. sortól)

c) „A Stratégia ugyan Zuglót külön nem nevesíti, azonban számos hosszú távú cél eléréséhez a kerületben is adottak a lehetőségek:” szövegrésztől végig az 1.-10. pontokkal (20. oldal táblázat után)

2. helyzetelemzés részben:

a) A 107. oldalon a 17.7.4. pontban: „A jövőbeni legjelentősebb változás a Rákosrendező pályaudvar melletti 86 ha-os terület fejlesztése lesz, amelyet 2025 márciusában a Fővárosi Önkormányzat (Budapest Közművek NZrt.) vásárolt meg az államtól, és ahol a tervek szerint 10 000 lakás épülhet a következő 15–20 évben.” szövegrészben a „tervek szerint” fordulat helyett a „a terület jelenlegi tulajdonosának elképzelései szerint”.

b) A 132. oldal alsó bekezdés a Rákosrendezőről szóló projekt irodai idézet törlendő. 

c) A 144. oldaltól „Rákosrendező, mint fejlesztési céltérség” rész egyelőre törlendő, új szöveget a téma ZUM tárgyalása után lehet beilleszteni.

3. helyzetértékelés rész:

a) A 259. oldalon: [Rákosrendező megújulása:] „reálisan az egyetlen jelentős népességnövekedési impulzus” szövegrész törlendő

b) 260. oldalon: „Rákosrendezőn az alapfokú ellátórendszer fejlesztése intézményi és finanszírozási kereteinek együttműködésen alapuló kidolgozása – önkormányzati kötelezettség, ugyanakkor a fejlesztés program kidolgozása a Fővárosi Önkormányzat hatáskörébe tartozik elsődlegesen.” szövegrész egyelőre törlendő.

4. A ZUM a munkarész részletes tárgyalását folytatja, valamint a közlekedési rendszerekről, Rákosrendezőről a jövőben külön ülésrészt szán.
Indoklás:
	Támogatom

Azzal a javaslattal, hogy a helyzetelemző munkarészben szereplő megállapítások és következtetések pontos tartalmának meghatározása a kerület szakmai álláspontja. 
A ZUM kéri a tervezőt, hogy a munkarész szövegezése a kerület által véglegesített szakmai álláspontnak megfelelően kerüljön módosításra.


	13.
	 Javaslat a „FEJLESZTÉSI IRÁNYOK 1.0. tervezői javaslat egyeztetéshez” tervezet módosításaira
A ZUM javasolja, hogy a „FEJLESZTÉSI IRÁNYOK 1.0. tervezői javaslat egyeztetéshez” tervezetben módosuljanak az alábbi szövegrészek:

1. Jövőkép (7. oldaltól táblázat):

a) „Zöld Zugló” sorban leghangsúlyosabban szerepeljen a telekhasználat miatti zöldfelület vesztés („leburkolás”).

b) „Értékek” sorból hiányzik a legfontosabb tényező az Önkormányzat szerepe és felelőssége (pl. a támogatás hiánya, vagy elővásárlási jog, stb). „A folyamat szabályozási háttere azonosítható: … szintterület…”, nem pontos, valójában ez csak egyik elem. Rengeteg más tényező szerepet játszik (pl. parkolás, felújíthatóság, gazdaságosság, funkcionalitás, rendeltetések aastb.).

c) „Családosok” sor egészüljön ki azzal, hogy az Önkormányzat évtizedek óta rendkívül keveset fordít az intézményi infrastruktúra fejlesztésére, beruházásokra. A bérlakásállomány és a lakáskínálat bővítésének szükségességét is be kellene írni, de azzal, hogy a kialakult városszövetbe, az infrastruktúrával már most jól ellátott területen történjen, ne szegregáltan, kapcsolódó infrastruktúra költségekkel, vagy azok hiánya mellett.

c) A „Közlekedési” sorból a legnagyobb problémák kimaradtak: a városi autópálya, a mindenhol jelentkező átmenő forgalom és a külsőbb kerületekből, agglomerációból érkezők által P+R-ként használt közterületek.

d) A „Gazdasági önfenntartás” sor egészüljön ki: Egyrészt a turizmusra épülő és belső kerületekből kiszoruló szállásrendeltetés területeinek kijelölésének szükségességével, másrészt az adóbevétel résznél pár olyan példát említsünk, amik az épített és élő környezetre is jó hatással lehetnek (pl. alulhasznosított, üres telkek, zöldfelület hiányos, gépjárműhasználat stb.).

e) 2.2. pontból törlendő: 

- „Érdemi lakás- és lakosságszám növekedés Rákosrendező fejlesztésén keresztül realizálható, amennyiben ezek megjelennek a jövőképben (népesség-előrejelzés mellékelve).”

- [A Keleti pályaudvar és Újpalota között] … „reálisan csak hosszú távon megvalósítható (10+ év)”.

- „ez tervezői becslés szerint csak Rákosrendező beépülésével megvalósuló forgatókönyvekben érhető el reálisan. A terület fejlesztési potenciálját a helyzetértékelés számszerűsíti: 140 ha barnamezős terület (a kerületi ~200 ha-os barnamező-állomány 70%-a), FTFT szerinti fejlesztési akcióterület kijelöléssel és 25 ha-os új városi közpark előirányzatával – tehát fővárosi szinten részben már programmá érett irányról van szó.”

f) A teljes 2.3. törlendő. 

g) A 2.4. pontban a Lakhatási válság és megfizethetőségi problémáról szóló bekezdésből törlendő a „különösen Rákosrendezőn, ahol a terület fejlesztése fővárosi léptékű válaszadására is alkalmat adhat. Ez egyben Zugló fővároson belüli tradicionálisan erős lakófunkció szerepét új pozícióba helyezi: itt jön létre Budapest új városrésze, korszerű, megfizethető lakásállománya” rész.

2. Középtávú célok (15. oldaltól)

a) „1. Rákosrendező fejlesztése” pontot a következő ülésen tárgyalja a ZUM részletesen.

b) „3. Mobilitási fordulat” táblázati sorban törlendő az „M3 autópálya bevezető szakasza feletti hidak, vasúti aluljárók humanizálása”. A ZUM külön fogja tárgyalni a közlekedési építmények, művek kérdését, térbeli helyzetét, átjárhatóságát, az M3-as autópálya sorsát.

c) „3. Mobilitási fordulat” táblázati sorban törlendő „A MillFAV („M1-es metró”) hosszabbítás nyomvonal-előkészítésének támogatása zuglói érdekek mentén.” A közlekedés másik ZUM ülésen lesz téma.

d) „3. Mobilitási fordulat” táblázati sorban „A Thököly út – Csömöri út közösségi közlekedési tengely átbocsájtó-képességének növelése” fordulat folytatandó: a Keleti pályaudvar és a kerülethatár között kéreg alatt vezetett kötöttpályás gyorsvasút építésével.

e) „9. Gazdasági háttér erősítése” táblázati sor egészüljön ki a turizmust kiszolgáló és a diák-, nyugdíjas szállásszolgáltatásokkal.

f) A 4.2. pontban (19. oldal) törölni szükséges: „A jelenlegi javaslat tudatosan elhagyja önálló célként: Zugló – a Városligeten kívül – nem elsődleges turisztikai célpont, és új látogatottságot vonzó attrakció létrehozása stratégiai távon nem indokolt.” És a „Rákosrendező hozhat új tartalmat – közpark, kulturális közfunkciók, szálláshelyek –, de ez középtávon nem reális cél (és nem is ez az elsődleges cél Rákosrendezőn).” helyett: Rákosrendező hozhat új tartalmat – közpark, vidámpark, kulturális közfunkciók, szálláshelyek – a turisztikai szolgáltatásokban.

g) A 4.2. pontban [A sport és rekreáció az ITS 2015-ben a társadalmi megújulás egyik részcélja volt.] törölni szükséges: „A jelenlegi javaslatban nem jelenik meg önálló célként, de több célban jelen van: a közterület-fejlesztés szabadidős funkciókat is magában foglal, az intézményi fejlesztés közösségi-kulturális kapacitások növelését is tartalmazza, Rákosrendezőn a 25 hektáros városi park rekreációs potenciált jelent. Az elhagyás formai: a tartalom szétosztódik a célrendszerben.” Helyette: A célt újabb sportfejlesztésekkel szerepeltetni kell (pl. Postás sportközpont).
Indoklás:
	Támogatom

Javasoljuk, hogy a fejlesztési irányokra vonatkozó szövegrész a kerület által meghatározott fejlesztési prioritások figyelembevételével kerüljön pontosításra és kiegészítésre. A célirányok végleges tartalmának meghatározása a tervezett ZUM ülésein, a készülő Zugló Fejlesztési Terv (ZFT), valamint az ahhoz kapcsolódó fejlesztési projektek szakmai egyeztetései során kialakított javaslatok, továbbá az ezek alapján meghozott önkormányzati döntések figyelembevételével történjen. Ennek megfelelően kérjük a szövegrész módosítását és véglegesítését.

	14.
	Javaslat a településfejlesztési tervhez kapcsolódóan projekt-táblázat létrehozására
A ZUM kéri a tervezőt, hogy ZFT-ben az egyes projektekre priorizáló sorrendű táblázatban tegyen javaslatot, a napirendhez csatolt 1. melléklet szerinti formában. A táblázatba kerülő projektek tartalmáról másik ülésen dönt a ZUM.
	Támogatom az alábbi szövegjavaslattal:
A ZUM kéri a tervezőt, hogy ZFT-ben az egyes projektekre priorizáló sorrendű táblázatban tegyen javaslatot, a napirendhez csatolt 1. melléklet szerinti formában. A táblázatba kerülő projektek tartalmáról az augusztus 24-i ülésén dönt a ZUM.

Indoklás: A településfejlesztési terv szállítási határideje 2026. szeptember 1. A ZUM ülésen véglegesített táblázatot a tervezők a tervbe tudják illeszteni

	15.
	Javaslat településterv készítéséhez kapcsolódó önkormányzati stratégiákkal, programokkal kapcsolatban
A ZUM javasolja, hogy

1. a településterv tervező (BFVT) a ZFT javaslatban szerepeltesse a korábbi stratégiákban fellelhető (még aktuális) konkrét programokat (pl. SUMP, ZIFFA, Zöld Zugló Közösségi Klímastratégia – Zugló Klímavédelmi Terve, Kerékpárosbarát Zugló koncepció – Kerékpárforgalmi hálózati terv stb.),

2. az 1. pont szerinti programoknak a sorsáról a településterv eljárásban tételenként döntés szülessen,

3. amennyiben a településterv eljárásban a korábbi (hatályban maradó) az 1. pont szerinti programok törlése, vagy módosítása lesz szükséges, akkor a stratégiákról szóló határozatok módosítását is készítsék elő a településterv elfogadása mellé,

4. a településterv elfogadásával egy időben a Zuglói településfejlesztési koncepciója és integrált településfejlesztési stratégiája hatálytalanítása történjen meg.
	Támogatom az alábbi szövegjavaslattal:
A ZUM javasolja, hogy

1. a településterv tervező (BFVT) a ZFT javaslatban szerepeltesse a korábbi stratégiákban fellelhető (még aktuális) konkrét programokat (pl. SUMP, ZIFFA, Zöld Zugló Közösségi Klímastratégia – Zugló Klímavédelmi Terve, Kerékpárosbarát Zugló koncepció – Kerékpárforgalmi hálózati terv stb.),

2. az 1. pont szerinti programoknak a helyzetére a településterv reflektáljon,

3. amennyiben a településterv eljárásban a korábbi (hatályban maradó) az 1. pont szerinti programok törlése vagy módosítása lesz szükséges, akkor a stratégiákról szóló határozatok módosítását is készítse elő az önkormányzat településterv elfogadása mellett,

4. a településterv elfogadásával egy időben a Zuglói településfejlesztési koncepciója és integrált településfejlesztési stratégiája hatálytalanítása történjen meg.

Indoklás: A ZIFFA tervet a BFVT Kft. készítette, a felsorolt stratégiákat adatszolgáltatásként a tervezők megkapták, tartalmukat ismerik. A tervezők szerződés szerinti feladata nem terjed ki az említett stratégiák módosítására.


	
	Krikovszky Péter – Rákosrendező területen kívüli - javaslatai 
	Főépítészi vélemény

	16.
	 Javaslat a kerülethatár rendezésének kezdeményezésére
A ZUM javasolja a kerülethatár rendezése ügyében a településterv készítés során javaslatot megfogalmazni
Indoklás:
	Támogatom



	17.
	 Javaslat vasutak közúti közlekedésre gyakorolt hatásainak vizsgálatára 
A ZUM javasolja a körvasút-vonalak, és a keresztező közutak kapcsolatának megvizsgálását
Indoklás: Zugló vasúti forgalommal jelentősen körül határolt, ami a belváros felé irányuló, sugár irányú utcák kialakulását erősen gátolja. Ezt a korábbi vezetés így kívánta megtartani, hogy a vasúti töltés alatt nyitott átjárók ne legyenek közforgalom számára megnyitottak, ne növeljék meg a forgalmat a csendes, kisvárosi térségekben. Változik-e ez a koncepció?
	Támogatom




	
	Zimborás Gábor – Rákosrendező területen kívüli - javaslatai
	Főépítészi vélemény

	18.
	Javaslat a településterv készítése során a ZUM határozatok figyelembevételére 
A ZUM javasolja, hogy 

1.1.
Zugló új településterve fejlesztési dokumentumaiban a településtervező szerepeltesse a ZUM határozatai.

1.2.
Amennyiben a településtervező ellentmondásosságot tapasztal, vagy nem látja megvalósíthatónak a ZUM korábbi határozatát, ezt jelezze a ZUM és a főépítészi iroda felé, annak érdekében, hogy az adott kérdés újratárgyalásra kerüljön.

Indoklás: A ZUM a településfejlesztés számos kérdésével kapcsolatban hozott határozatot. Kérjük, hogy a településtervező ezeket tekintse át, és szerepeltesse a településfejlesztési dokumentumokban. Amennyiben esetlegesen ellentmondásosságot tapasztal, vagy nem látja megvalósíthatónak a ZUM határozatát, ezt jelezze a ZUM és a főépítészi iroda felé.
	Támogatom:



	19.
	Javaslat a közlekedés (parkolás) – zöldfelületek viszonyának vizsgálatára
A ZUM javasolja, hogy az egyes részterületekre vonatkozóan a településtervező adjon konkrét célkitűzést a parkolás megoldására elhelyezési típus és mennyiségi elmozdulás tekintetében, felvázolva a közterületi zöldfelület kontra parkolási területek arányának módosulását.
Indoklás: Mind a zöldfelületek, mind a parkolás központi kérdések a zuglói lakosság körében. Legyen kimondva konkrétan az egyes városrészek esetében, hogy mire irányul a terv a parkolóhelyek számának csökkentése / növelése, parkolás megoldása közterületen / telken belül / parkolóházban stb. tekintetében, a parkolóhelyek-zöldfelület aránya hogyan változik.
	Támogatom

Indoklás: Lásd a 6. napirendhez is csatolt lakossági levelet

	20.
	Javaslat a reziliencia, elsősorban a városi hőszigetek megakadályozása érdekében szükséges településtervi intézkedésről
A ZUM javasolja, hogy a településterv tartalmazzon minden városrész tekintetében konkrét intézkedéseket a városi hősziget-jelenség leküzdésére – a kialakult beépítettségű területeken a csökkentésére.
Indoklás:
	Támogatom
Indoklás: Lásd a 6. napirendhez is csatolt lakossági levelet 

	21.
	Javaslat a 4-es metró, MILLFAV meghosszabbítása tárgyában  
A ZUM javasolja, hogy

· A fejlesztési célkitűzések között szerepeljen kiemelt helyen, hogy Zugló szempontjából kiemelt célkitűzés a 4-es metró meghosszabbítása Újpalotáig.

· A MILLFAV meghosszabbítása tekintetében, a fejlesztési célkitűzések között az szerepeljen, hogy Zuglónak az az érdeke, hogy a MILLFAV hurkos nyomvonallal a meglévő zuglói lakótelepeket is kiszolgálja.

Indoklás:
	Támogatom

	22.
	Javaslat a Városliget jövőjével kapcsolatban

A ZUM javasolja, hogy 

- A Városliget zöldfelületeinek a további fejlesztése a rekreációt és a városi rezilienciát szolgálja. A Városliget kapja meg a történeti kert státuszt. A Városliget autómentesítésének legyen feltétele, hogy a forgalom ne a szomszédos lakóterületekre tevődjön át. A Városligetben ne létesüljenek további látogatóforgalmat generáló attrakciók.

- Az legyen a célkitűzés, hogy a látogatók gyalog, kerékpárral, illetve tömegközlekedéssel érkezzenek a Ligetbe, a meglévő mélygarázsokon felül, már ne épüljenek olyan parkolólétesítmények, amelyek az autós forgalmat vonzanák a Városligetbe és az Állatkertbe.

- Javuljanak a vasúti töltés alatti gyalogos-kerékpáros kapcsolatok Zugló belső részei és a Városliget, illetve Istvánmező között.

- Létesüljön könnyen használható gyalogos-kerékpáros kapcsolat a rákosrendezői parkokkal. Ne az M3-as Hungária körúti csomópontjában épüljön P+R parkolóház.
Indoklás: A Városliget tekintetében megnyílt a lehetőség, hogy a Liget közparkként, további épületek építése nélkül, a történeti kerti jellegéhez visszatérve újuljon meg. A már meglévő rengeteg attrakció - különösképpen hétvégéken - túlterheli a Ligetet. 
	Támogatom


	
	Jombach Sándor javaslatai 

(a településrendezési, szabályozási típusú javaslatai; 1., 3., 5., 6., 9. későbbi ZUM ülésen kerülnek megvitatásra)
	Főépítészi vélemény

	23. 
	Javaslat zöldterületekre, talajvédelemre vonatkozó településfejlesztési célok megjelenítésére
A ZUM javasolja, hogy

· Az új településterv tartalmazza - a jogszabályi előírások keretei adta lehetséges mértékben - a fatelepítés és zöldfelület-fenntartás Zuglóban is alkalmazható, újszerű "innovatív" módszereit és alkalmazható legjobb gyakorlatát.
· A talajvédelem jelenjen meg önállóan településfejlesztési célként. A településterv a zöldfelületek mellett önálló célként kezelje a városi talajok megőrzését és természetes vízháztartásuk fenntartását.
Indoklás:
· A klímaváltozás, a fokozott városi terhelések, a gazdaságossági szempontok és egyéb tényezők is megkövetelik, hogy a lehető legjobb eséllyel indítsuk útra a telepített fáinkat és kialakított zöldfelületeinket. Adjon ehhez kerület-specifikus támpontot a településterv.

· A megalapozó vizsgálat részletesen ismerteti a természeti adottságokat és a csapadékvíz-problémákat, de a talaj elsősorban mint fizikai közeg jelenik meg. A mai klímaadaptációs szemlélet szerint a talaj önálló védendő erőforrás, amelynek vízbefogadó és szénmegkötő képessége stratégiai jelentőségű. Különösen fontos téma, hiszen agrárerdő és közösségi kert is található a kerületben, ahol a talajgazdálkodás elsődleges szempont.
	Támogatom 
azzal, hogy köszönjük a „Fejlesztési irányok” „Megalapozó vizsgálat” elsődlegesen zöldterületekre, kék-zöld infrastruktúrára vonatkozó korrekciós javaslatokat, azokat a tervezőknek továbbítjuk


	24. 
	Javaslat az intézménykertek jelentőségének hangsúlyozására

A ZUM javasolja. hogy az intézménykertek mint zöldinfrastruktúra-elemek legyenek kiemelt szerepben. Az intézménykertek fejlesztése önálló fejlesztési programként jelenjen meg a településtervben.
Indoklás:

A megalapozó vizsgálat felismeri az intézménykertek jelentőségét, és a ZIFFA is külön akcióterületként kezeli őket. Célszerű lenne ezt a településterv stratégiai szintjén is hangsúlyosabban megjeleníteni, különösen az iskolák és óvodák klímaadaptív fejlesztése kapcsán.
	Támogatom

	25. 
	Javaslat a Rákos-patak ökológiai fontosságának hangsúlyozására

A ZUM javasolja, hogy a településterv kezelje a Rákos-patakot elsődleges ökológiai gerincként. A Rákos-patak fejlesztése ne kizárólag rekreációs projektként, hanem a kerület elsődleges ökológiai és klímaadaptációs tengelyeként jelenjen meg.

Indoklás:

A megalapozó vizsgálat részletesen ismerteti a revitalizáció eredményeit és lehetőségeit, ugyanakkor a hangsúly sokszor a rekreációs funkción van. Érdemes lenne egyértelműen kimondani, hogy a patak a kerület legfontosabb ökológiai hálózati eleme, amelynek természetközeliségét minden fejlesztés során elsődleges szempontként kell kezelni.


	Támogatom

	26. 
	Javaslat a ZIFFA indikátorai figyelembe vételére
A ZUM javasolja, hogy a településterv monitoringrendszere vegye át a ZIFFA indikátorait és célértékeit 
Indoklás: 
A megalapozó vizsgálat több helyen hivatkozik arra, hogy a ZIFFA már meghatározta a prioritásokat, indikátorokat és célértékeket. A két dokumentum közötti kapcsolatot érdemes intézményesíteni, hogy a településterv végrehajtása mérhető és számonkérhető legyen. A településterv ne csak hivatkozzon a ZIFFA-ra, hanem a legfontosabb zöldinfrastruktúra-célokat és mérhető indikátorokat emelje át a saját célrendszerébe (pl. egyfőre jutó közhasználatú zöldfelület, elérési mutató stb.). Így akkor is érvényesek maradnak ezek a vállalások, ha a ZIFFA később módosul vagy új akcióterv váltja fel. 
	Támogatom
összhangban a 15. napirenddel

	27. 
	Javaslat a fejlesztési/ tervi dokumentumok térképes elemeinek kommunikációjára
A ZUM javasolja, szerepeljen az irányelveknél, hogy cél a kerület térképét bemutató honlapon tájékoztatást adni (telkenként/földrészletenként):

-
a településterv tervlapjainak térképi rétegeiről, a szabályozások térbeli vonatkozásáról

-
a tulajdonviszonyok típusáról (pl.: kerületi, fővárosi, állami, természetes személy, egyházi, egyesületi, gazdasági társasági, szövetkezeti, tartós földhasználók, külföldi állam, egyéb jogi személy, ismeretlen)

-
a zöldfelületek, közterületek fenntartójáról, a kezelés főbb céljairól stb.

Indoklás: A érintettek tájékoztatása akkor lesz optimális, ha a terv legfontosabb elemei a kerületi térképes honlapon is nyomon követhetők, bármilyen konkrét helyszínre könnyen meghatározhatók.
	Részben támogatom
Indoklás: A külső térképes weboldalon történő adatok megjelenítését a Közigazgatási és Területfejlesztési Minisztérium múlt évi határozata szabályozza, mely szerint „Az önkormányzat kizárólagos tulajdonában lévő ingatlanokon kívül más ingatlanokra vonatkozó tulajdonosi adat, tulajdoni viszony, kezelőre vonatkozó információ nem jeleníthető meg.”, így az erre vonatkozó javaslatok teljeskörűen nem teljesíthetők. Az elfogadott új településterv szabályozási tervének külső térinformatikai rendszerbe történő közzététele lehetséges lesz


	28. 
	Egyebek
	


